b'\n_START_ARTICLE_\nCamarines Sur\n_START_SECTION_\nPisikal\n_START_PARAGRAPH_\nMatatagpuan ang lalawigan ng Camarines Sur sa gitnang bahagi ng Tangway ng Bikol. Pinakamalaki rin ang lalawigan sa rehiyon ng Kabikulan na may sukat na 5,266.8\xc2\xa0km kwadrado. Nasa gitna ng lalawigan ang Kapatagan ng Bikol. Napalilibutan ito ng mga kabundukan, ang dalawa ay ang Bulkang Isarog, at ang Bulkang Iriga. Ang silangang bahagi ng lalawigan ay matatagpuan sa bulubunduking Tangway ng Caramoan, na nakaharap sa pulo ng Catanduanes sa silangan._NEWLINE_Ang Ilog Bikol ay dumadaloy sa gitna at katimugang bahagi ng lalawigan patungo sa Look ng San Miguel.\n_START_SECTION_\nKlima\n_START_PARAGRAPH_\nAng klima ng Camarines Sur, gaya ng karamihan sa mga lalawigan ng Pilipinas ay tropikal. Tag-init mula sa buwan ng Marso hanggang Mayo at tag-ulan sa nalalabing bahagi ng taon. 27.0 \xc2\xb0C ang pangkaraniwang temperatura ng lalawigan.\n_START_SECTION_\nPopulasyon\n_START_PARAGRAPH_\nAyon sa senso noong Mayo 2000, mayroon kabuuang 1,693,821 mga residente sa Camarines Sur, upang ito ay maging ika-15 pinakamataong lalawigan sa Pilipinas.\n_START_SECTION_\nMga Wika\n_START_PARAGRAPH_\nDahil ang lalawigan ay nasa Rehiyong Bikol, ang pangunahing wika sa Camarines Sur ay Wikang Bikolano. Kinokonsidera ng mga Filipinong Linguista na ang dialektong sinasalita sa paligid ng Lungsod ng Naga, o ang Bikol Central, ang pamantayang Bikol na madaling nauunawan ng mga Bikolano, na tinatawag ding Bikol Naga, at iba pa sa Bikol Canaman, kung saan ang pinadalisay na dialektong Bikol ayon sa Hesuitang Antropolohistang si Frank Lynch, S.J.. Ang iba pang dialektong sinasalita sa lalawigan ay ang Bicol Albay, na sinasalita sa katimugang bahagi ng lalawigan sa paligid ng Lawa ng Buhi, at ang Rinconada Bikol (na kilala rin bilang Bikol Nabua) na ginagamit sa paligid sa mga lugar sa paligid ng Nabua, Camarines sur. Isang dialekto ng Bikol Naga, na tinatawag na Partido, ay sinasalita sa silangang bahagi ng lalawigan sa paligid ng Golpo ng Lagonoy. Karamihan sa mga mamamayan ng lalawigan ay nakakaunawa ng Tagalog at Ingles.\n_START_SECTION_\nLupain\n_START_PARAGRAPH_\nMatatagpuan ang Camarines Sur sa gitna ng Tangway ng Bikol. Pinamalaki rin sa rehiyon ang lalawigan na may kabuuang sukat na 5,266.9 kilometro parisukat. Matatagpuan sa gitna ng lalawigan ang Kapatagan ng Bikol. Nakapalibot dio ang mga kabundukan, dalawa dito ay ang Bundok Isarog at Bundok Iriga. Matatagpuan sa silangang bahagi ng lalawigan ang mabundok na Tangway ng Caramoan, kung saan nakaharap sa pulo ng Catanduanes.\n_START_SECTION_\nKlima\n_START_PARAGRAPH_\nAng klima ng Camarines Sur ay walang pinagkaiba sa klima sa kalakhan ng bansa na may klimang tropikal. Kadalasang tuyo at tag-init sa Marso hanggang Mayo at basa at maulan sa nalalabing mga buwan ng taon. Ang mga buwan ng Hunyo at Oktubre ang nagmamarka ng panahon ng mga bagyo.\n_START_SECTION_\nBago Dumating ang mananakop na Kastila\n_START_PARAGRAPH_\nBago dumating ang mga Kastila, Ibalon ang tawag noon ng mga katutubo sa buong tangway na tinatawag natin ngayon na Bikol o Kabikulan kung saan naroroon ang Lalawigan ng Camarines Sur._NEWLINE_Ayon sa teorya ng mga mananalaysay, ang mga tinatawag na Negrito ang mga unang pangkat-tao na tumira sa kapuluan ng Pilipinas, kaya\'t ang mga sinaunang tao na tumahan sa Ibalon ay ang mga maiitim na tao na tinatawag ngayong mga Agta. Sila ay nataboy sa bundok sa pagdating nga mga bagong pangkat-tao na, ayon sa Espanyol na manlalakbay na si Miguel de Loarca, ay kahawig ng mga tao sa Bisaya, partikular ng mga taga kanlurang bahagi ng Kabisayaan. Ngunit, iba sa mga Bisaya, ang mga taga-Ibalon ay hindi "Pintados" o hindi nagta-tattoo sa katawan bilang kaugalian._NEWLINE_Ang wikang Bikol ay bahagi ng malaking pamilyang-wika ng Malayo-Polynesian na siyang laganap na wika sa timog-silangan Asya at sa lahat ng kapuluang nasa karagatang Pasipiko.\n_START_SECTION_\nPanahon ng Kastila\n_START_PARAGRAPH_\nSa panahon ng mga Kastila, ang lalawigan ay ginawang bahagi ng Ambos Camarines (kabahagi ang lalawigan ng ngayo\'y Camarines Norte). Ang mga Kastila ay nagtayo ng isang pamayanan sa tabi ng ilog Naga na bahagi ng mahabang ilog Bikol na tinawag nilang Nueva Caceres at siyang ginawang pangunahing bayan sa buong rehiyon. Ito ang naging lungsod ng Naga ngayon.\n_START_SECTION_\nBatas Militar\n_START_PARAGRAPH_\nSa lalawigan ng Camarines Sur ipinanganak ang Bagong Hukbong Bayan ng rehiyong Bicol._NEWLINE_Pagkatapos idineklara ni Ferdinand Marcos ang martial law noong 21 Setyembre, mula sa kamaynilaan, umurong ang ilang aktibista sa lalawigan upang magbuo ng armadong pakikibaka sa rehiyon.  Pinangunahan ang pag-oorganisang ito ni Romulo Jallores sa may Partido area.'